Snukerio žaidėjas smūgiuoja naudodamas atraminę lazdą.
**Snukeris** – viena iš biliardo rūšių. Jis yra žaidžiamas ant didelio žalio gelumbe aptraukto stalo su kišenėmis kiekviename iš keturių kampų bei abiejų ilgų šoninių kraštų viduryje. Nustatyto (viso) dydžio stalo matmenys yra 3,6 m × 1,8 m. Snukeris yra žaidžiamas naudojant biliardo lazdą]] ir kamuoliukus: vieną baltą, 15 raudonų, kurių kiekvienas yra vertas 1-o taško, bei šešis skirtingų spalvų kamuoliukus – geltoną (vertą 2-jų taškų), žalią (3 tšk.), rudą (4 tšk.), mėlyną (5 tšk.), rožinį (6 tšk.) ir juodą (7 tšk.). Snukerio partiją laimi tas žaidėjas (arba komanda), kuris (-i), baltu kamuoliuku įmušdamas (-a) raudonus ir spalvotus kamuoliukus, surenka daugiau taškų nei varžovas (-ai). Žaidėjas nugali mače, kai laimi tam tikrą partijų skaičių.

Paprastai yra laikoma, kad snukerį sugalvojo Didžiosios Britanijos kariuomenės karininkai Indijoje. Žaidimas yra ypač populiarus angliškai kalbančiose bei Britanijos tautų sandraugos šalyse. Geriausi profesionalūs žaidėjai per karjerą gauna kelis milijonus svarų sterlingų. Kinijoje susidomėjimas snukeriu yra didelis ir auga.

Istorija
--------

Iliustracija iš žaidimo Trijų kamuolių, XIX a. Tiubingene, Vokietija
Snukerio kilmės ištakos siekia XIX a. antrąją pusę. Biliardas buvo bene populiariausias tarp Britų armijos karininkų, tarnavusių Indijoje. Snukerį Džabalpure sukūrė lordas Nevilis Fransis Ficdžeraldas Čemberlenas (1856–1944), pridėdamas kelis kamuoliukus raudonos spalvos ir vieną juodą kuris buvo naudojamas žaidžiant piramidę.

Viena versija pasakoja apie įvykius kolonijos šventėje. Kai Seras Nevilis Čemberlenas iš Devonšyro pulko žaidė snukerį su varžovu ir neįmušė kamuolio, Čemberlenas pavadino varžovą *snooker*. Nuo to laiko žaidimą imtą vadinti žodžiu „snukeris", nes *snooker*, išvertus iš senosios anglų kalbos, reiškia *nenuspėjamas*.

Žaidimas išpopuliarėjo XIX a. pabaigoje ir XX a. 1927 m. įvyko pirmasis Pasaulio snukerio čempionatas. Jį surengė Džo Deivisas (*Joe Davis*), profesionalus biliardo ir snukerio žaidėjas, prisidėjęs prie snukerio išpopuliarėjimo.

Džo Deivisas laimėjo visus čempionatus iki 1946 m. kai baigė karjerą. Žaidimo populiarumas sumenko. Tačiau tai pasikeitė, kai 1969 m. BBC transliavo snukerio turnyrą *Pot Black*. Snukeris tuo metu tapo antru pagal populiarumą televizijos renginiu, rodomu per BBC2 kanalą.

Susidomėjimas snukeriu JK tapo toks didelis, kad visas 1978 m. pasaulio snukerio čempionatas buvo rodomas tiesiogiai. Nuo 1977 m. buvo įrengta nauja apšvietimo sistema, leidžianti žaidėjams geriau matyti stalą. Kitais metais Aubrey Singer susitarė pateikti pasaulio čempionato informaciją, rodant valandos trukmės snukerio laidas per 16 dienų, kol vyko čempionatas. Jungtinėje Karalystėje, Airijoje žaidimas išliko populiarus televizijoje 30 metų. Vėliau turnyrų sumažėjo.

Devintame dešimtmetyje dominavo Steve Davis, laimėjęs 6 pasaulio čempiono titulus. Dešimtame dešimtmetyje geriausias buvo Stephen Hendry, iškovojęs 7 trofėjus. 21 amžiuje Ronnie O’Sullivan laimėjo 7 pasaulio čempiono titulus, Mark Selby tai padarė 4 kartus.

Žaidimas
--------

Snukerio stalas su kamuoliais prasidedant partijai
Žaidžiant snukerį skaičiuojami abiejų žaidėjų taškai. Pagrindinis žaidimo tikslas – žaidimui pasibaigus turėti daugiau taškų už priešininką. Taškai pelnomi teisingai įmušus kamuolius arba priešininkui padarius klaidą.

Pradžioje ant stalo tam tikrose vietose išdėstomi 22 kamuoliai. 15 iš jų paprasti (raudoni), 6 spalvoti: geltonas, žalias, rudas, mėlynas, rožinis, juodas ir vienas baltas. Muštuku (baltu kamuoliu), kaip ir biliarde, mušami kiti kamuoliai. Kiekvienas kamuolys turi savo vertę (neskaitant muštuko):

* raudonas vertas 1 taško
* geltonas – 2
* žalias – 3
* rudas – 4
* mėlynas – 5
* rožinis – 6
* juodas – 7

Teisingai įmušus kamuolį, žaidėjas gauna tiek taškų, kiek vertas įmuštas kamuolys. Kamuoliai mušami tam tikra tvarka. Pradžioje žaidėjas privalo įmušti raudoną rutulį (vad. tikslo rutulys). Jei įmuša jį, gali mušti bet kurį spalvotą kamuolį (raudono nebegali). Įmušus spalvotą kamuolį, jis išimamas ir vėl pastatomas į jam skirtą pradinę vietą (raudoni rutuliai neišimami). Įmušęs spalvotą, žaidėjas vėl privalo mušti raudoną.

Žaidėjui nepataikius rutulio į tikslą, ėjimas pereina priešininkui ir šis privalo mušti raudoną rutulį, nepriklausomai nuo to kokį paskutinį įmušė kitas priešininkas. Taip žaidžiama iki tol, kol ant stalo nebelieka raudonų rutulių. Sumušus raudonus, mušami vienspalviai rutuliai jų vertės didėjimo tvarka (pirma mušamas geltonas, žalias ir t. t. paskutinis juodas). Kai ant stalo nebelieka raudonų rutulių, spalvoti rutuliai jau nebeišimami (išskyrus tuos atvejus, kai įkrenta suklydus).

Žaidimas pasibaigia, kai ant stalo nebelieka rutulių (atliekamas kliuivensas) arba varžovas pripažįsta pralaimėjęs partiją.

Už padarytą klaidą žaidėjas yra baudžiamas. Jo priešininkas gauną tam tikrą taškų skaičių ir jam atitenka ėjimas. Klaidos:

1. Jei baltu rutuliu pirmu lietimu nepaliečiamas tikslo rutulys arba įkrenta ne tikslo rutulys. Tokiu atveju priešininkas gauna tiek taškų, kiek vertas pirmas paliestas rutulys arba įkritęs rutulys, tačiau ne mažiau kaip 4. Pvz. jei žaidėjui reikia įmušti juodą rutulį(tai jo tikslo rutulys), bet jei netyčia jis pirmiau paliečia mėlyną, padaroma klaida ir jo priešininkas gauna mėlyno rutulio vertės taškų skaičių, t. y. 5 ir gauna ėjimą.
2. Jei neliečiamas joks rutulys. Šiuo atveju priešininkas gauna tikslo rutulio taškų skaičių bei ne mažiau kaip 4.
3. Jei įkrenta baltas rutulys. Priešininkas gauna tikslo rutulio taškų skaičių, ne mažesnį kaip 4, stato rutulį namų zonoje ir gauna ėjimą.

Pažymėtina, kad suklydus, per anksti įkritus juodam rutuliui, priešingai negu biliarde, niekas nepralaimi ir žaidimas tęsiamas, tik priešininkas gauna 7 taškus už klaidą.

Didžiausia surinkta taškų suma yra 147. Ji gaunama panaudojus visus raudonus kamuolius, po kiekvieno iš jų įmušant juodą, o tada sumušant likusius kamuolius eilės tvarka.

Valdyba
-------

Šiuo metu reitinginius snukerio turnyrus ir jo plėtojimą kontroliuoja Pasaulio biliardo ir snukerio asociacija, kurios būstinė yra Bristolyje, Anglijoje (JK). Organizacija turi filialą ir Pekine, Kinijos sostinėje.

Turnyrai
--------

Šiuo metu reitinginių turnyrų yra 17:

* International championship
* China Championship
* British Open
* English Open
* World Open
* Northern Ireland Open
* Didžiosios Britanijos čempionatas (UK Championship)
* Scottish Open
* Vokietijos meistrai (German Masters)
* European Masters
* World Grand Prix
* Atvirasis Velso čempionatas (Welsh Open)
* Shoot Out
* Tour Championship
* Atvirasis Kinijos čempionatas (China Open)
* Pasaulio čempionatas (World Championship)
* Žaidėjų čempionatas (Players Tour Championship)

Pasaulio čempionatas yra žaidžiamas Šefilde nuo 1927 m. Čempionatas nevyko per Antrąjį pasaulinį karą taip pat nuo 1958 m. iki 1963 m.

Vyksta ir kiti turnyrai, kuriuose gaunami taškai, tačiau ne Pasaulio snukerio reitinge (Pagrindinio turo). Pvz.: Betfred lyga turnyrai. Juose gali dalyvauti ir Pagrindinio turo žaidėjai. Dažniausiai laimi žaidėjai iš Pagrindinio turo, pvz.: Styvenas Hendris MBE.

Vyksta ir kiti, nereitinginiai, turnyrai, kuriuose negaunami jokie taškai:

* Masters
* Shanghai Masters
* Champion of Champions

Įvairūs rekordai
----------------

* Daugiausia reitingo titulų – Ronnie O'Sullivan (39)
* Daugiausia šimtinių serijų – Ronnie O'Sullivan (1210)
* Daugiausia maksimumų – Ronnie O'Sullivan (15)
* Ilgiausiai dienų Nr.1 – Mark Selby (2449)
* Daugiausiai kartų žaista Masters turnyre ir iš eilės – John Higgins (29)
* Daugiausia pasaulio čempiono titulų – Stephen Hendry ir Ronnie O’Sullivan (po 7)
* Daugiausiai mačų žaista iš viso – John Higgins (1803)
* Daugiausiai mačų laimėta iš viso – John Higgins (1253)
* Dabartinis numeris vienas – Ronnie O’Sullivan

Reitingas
---------

Snukerio žaidėjų reitingas yra sudaromas atsižvelgiant į dviejų praėjusių sezonų rezultatus. Jis visus metus išlieka pastovus. 2009/2010 metų sezonui reitingas skaičiuotas atsižvelgiant į 2007/2008 ir 2008/2009 sezonų rezultatus. Tarkime, Ronnie O'Sullivan 2007/2008 metų sezone surinko 30000 taškų, 2008/2009 metų sezone – 20000 taškų, tad jo 2009/2010 metų sezono reitingo taškų suma yra 50000 (30000+20000). Pagal šias sumas yra išrikiuojami visi profesionalūs snukerio žaidėjai.

### Reitingo lyderiai

2021–22 m. sezono reitingo lyderiai 30 geriausių). Žemiau be reitingo numerio kiti garsūs žaidėjai.

| Vardas | Tautybė |
| --- | --- |
| 1. Ronnie O'Sullivan | Anglijos vėliava Anglija |
| 2. Judd Trump | Anglijos vėliava Anglija |
| 3. Mark Selby | Anglijos vėliava Anglija |
| 4. Neil Robertson | Australijos vėliava Australija |
| 5. John Higgins | Škotijos vėliava Škotija |
| 6. Mark Williams | Velso vėliava Velsas |
| 7. Kyren Wilson | Anglijos vėliava Anglija |
| 8. Shaun Murphy | Anglijos vėliava Anglija |
| 9. Jack Lisowski | Anglijos vėliava Anglija |
| 10. Barry Hawkins | Anglijos vėliava Anglija |
| 11. Luca Brecel | Belgijos vėliava Belgija |
| 12. Stuart Bingham | Anglijos vėliava Anglija |
| 13. Mark Allen | Šiaurės Airijos vėliava Šiaurės Airija |
| 14. Anthony McGill | Škotijos vėliava Škotija |
| 15. Hossein Vafaei | Irano vėliava Iranas |
| 16. Ricky Walden | Anglijos vėliava Anglija |
| 17. David Gilbert | Anglijos vėliava Anglija |
| 18. Ali Carter | Anglijos vėliava Anglija |
| 19. Matthew Selt | Anglijos vėliava Anglija |
| 20. Jordan Brown | Šiaurės Airijos vėliava Šiaurės Airija |
| 21. Zhou Yuelong | Kinijos vėliava Kinija |
| 22. Stephen Maguire | Škotijos vėliava Škotija |
| 23. Jimmy Robertson | Anglijos vėliava Anglija |
| 24. Joe Perry | Anglijos vėliava Anglija |
| 25. Robert Milkins | Anglijos vėliava Anglija |
| 26. Ryan Day | Velso vėliava Velsas |
| 27. Martin Gould | Anglijos vėliava Anglija |
| 28. Tom Ford | Anglijos vėliava Anglija |
| 29. Jamie Jones | Velso vėliava Velsas |
| 30. Ding Junhui | Kinijos vėliava Kinija |
|  |
| Matthew Stevens | Velso vėliava Velsas |
| Michael White | Velso vėliava Velsas |
| Marco Fu | Honkongo vėliava Honkongas |
| Ken Doherty | Airijos vėliava Airija |
| Graeme Dott | Škotijos vėliava Škotija |
| Jimmy White | Anglijos vėliava Anglija |
|

Nuorodos
--------

* Pasaulio snukerio asociacija
* Lietuvos Biliardo Federacija
* IBSF – Tarptautinė biliardo ir snukerio federacija
* BetFred Premier League – snukerio turnyrai
* UK National Amateur Snooker Leagues

Išnašos
-------

1. 1 2 3  Maume, Chris (1999-04-26). „Sporting Vernacular 11. Snooker". *The Independent*. Suarchyvuotas originalas 2018-07-20. Nuoroda tikrinta 2007-02-25.  Nežinomas parametras `|url-status=` ignored (pagalba)
2. ↑  „Snooker win to Pulman". *The Sydney Morning Herald*. 1968-03-11. p. 12. Suarchyvuotas originalas 2016-03-01. Nuoroda tikrinta 2019-09-16.  Nežinomas parametras `|url-status=` ignored (pagalba)
3. 1 2  „Full History of Snooker - WPBSA". *WPBSA*. Suarchyvuotas originalas 2019-08-10. Nuoroda tikrinta 2019-09-16.  Nežinomas parametras `|url-status=` ignored (pagalba)
4. ↑  „Pot Black returns". *BBC Sport*. 2005-10-27. Suarchyvuotas originalas 2006-11-17. Nuoroda tikrinta 2019-01-31.  Nežinomas parametras `|url-status=` ignored (pagalba)
5. ↑  „2008 Summer Journey - TIME". *TIME.com*. 2008-06-19. Suarchyvuotas originalas 2009-08-13. Nuoroda tikrinta 2019-01-31.  Nežinomas parametras `|url-status=` ignored (pagalba)
6. ↑  Callan, Frank (15 March 2007). „Pot Black Ratings". *FCSnooker.co.uk*. Suarchyvuotas originalas 2007-03-15. Nuoroda tikrinta 2017-11-13. „Surprisingly, the programme raced to second place in the BBC2 ratings"  Nežinomas parametras `|url-status=` ignored (pagalba)
7. ↑  „Higgins Celebrates Record Appearance". *World Snooker*. 10 January 2022. Suarchyvuotas originalas 10 January 2022. Nuoroda tikrinta 10 January 2022.  Nežinomas parametras `|url-status=` ignored (pagalba)
8. ↑  CueTracker – Matches Won – All-time – Professional – Snooker Results & Statistics
9. ↑  „Rankings update: O'Sullivan hits top spot". *wst.tv*. 4 April 2022. Suarchyvuotas originalas 4 April 2022. Nuoroda tikrinta 4 April 2022.  Nežinomas parametras `|url-status=` ignored (pagalba)